stanford-oval/wikipedia huggingface dataset:
Mestareiden kisa 2017
Osallistujat

| Maa / Joukkue | Kuljettaja | Sarja 2016 |
| --- | --- | --- |
| Kolumbia |  Gabriel Chaves | IndyCar Series, WeatherTech SportsCar Championship |
| Kolumbia |  Juan Pablo Montoya | IndyCar Series |
| Brasilia |  Tony Kanaan | IndyCar Series, WeatherTech SportsCar Championship |
| Brasilia |  Felipe Massa | Formula 1 |
| Saksa |  Sebastian Vettel | Formula 1 |
| ROC Factor Latinalainen Amerikka |  Hélio Castroneves | IndyCar Series |
| ROC Factor Latinalainen Amerikka |  Gabriel Glusman |  |
| Pohjoismaat |  Tom Kristensen |  |
| Pohjoismaat |  Petter Solberg | FIA World Rallycross Championship |
| ROC Factor Kanada |  James Hinchcliffe | IndyCar Series |
| ROC Factor Kanada |  Stefan Rzadzinski | Nissan Micra Cup |
| Iso-Britannia |  Jenson Button | Formula 1 |
| Iso-Britannia |  David Coulthard |  |
| Team USA IndyCar |  Ryan Hunter-Reay | IndyCar Series |
| Team USA IndyCar |  Alexander Rossi | IndyCar Series |
| Team USA NASCAR |  Kurt Busch | NASCAR Sprint Cup |
| Team USA NASCAR |  Kyle Busch | NASCAR Sprint Cup, Xfinity Series |
| Team USA Rally X |  Travis Pastrana | Rally America |
| Team USA Rally X |  Scott Speed | Global RallyCross Championship, Audi Sport TT Cup |
Aiheesta muualla

Kuvia tai muita tiedostoja aiheesta Mestareiden kisa 2017 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2017 Race of Champions
Käännös suomeksi
Mega Man X7

| Mega Man X7 |
| --- | --- |

Kehittäjä:  Capcom Production Studio 3
Julkaisija:  Capcom
Tuottaja:  Tatsuya Kitabayashi
Suunnittelija:  Tatsuya Yoshikawa
Säveltäjä:  Yuko Komiyama Shinya Okada Seiko Kobuchi Naoto Tanaka Makoto Asai Teruo Konishi Shuichi Mizuhata Noriyuki Iwadare Takuya Miyawaki
Pelisarja:  Mega Man
Julkaistu:  PlayStation 2JP 17. heinäkuuta 2003NA 14. lokakuuta 2003EU 5. maaliskuuta 2004 WindowsKO 31. joulukuuta 2003
Lajityyppi:  Toiminta, tasohyppely
Pelimuoto:  Yksinpeli
Ikäluokitus:  CERO: A ESRB: E  Virheellinen ESRB-arvo PEGI: 3
Alusta:  PlayStation 2, Windows
Jakelumuoto:  DVD
Lisää peliartikkeleitaVideopelien teemasivulla
Infobox OK    : 
Mega Man X7 on Mega Man X -sarjan seitsemäs osa ja ensimmäinen Sonyn PlayStation 2:lle julkaistu Mega Man -peli. Peli siirsi myös X-sarjan osittain 3D-ympäristöön (ensimmäinen kolmiulotteinen Mega Man peli oli Mega Man Legends) ja hyödynsi Cel-Shading-tekniikkaa. Peli esittelee myös uuden pelattavan hahmon, Axlin, joka X:stä ja Zerosta poiketen käyttää käsiaseita.
Tarina

Vuonna 21XX lähes koko planeetta on toipunut ”Eurasian” törmäyksestä ja kehitys on voinut jatkua. Rikollisuus on kuitenkin nousussa, ja X on ruvennut vastustamaan väkivaltaa siirtymällä pois aktiivisesta maverickien kanssa taistelemisesta ja pysyttelemällä sen sijaan päämajassa. Tämä on heikentänyt Maverick Huntersin toimintakykyä raskaasti. Samaan aikaan joukko lainsuojattomia reploideja on muodostanut oman vastineen MH:lle. Uusi ryhmä, Red Alert ja sen johtaja Red tunnetaan pian kaikkialla. Eräänä päivänä nuori reploidi Axl päättää lähteä Red Alertista liittyäkseen MH:Hn. RA kuitenkin lähettää Axlin perään suuren robotin, joka Zeron täytyy tuhota pidättäessään Axlin.
Myöhemmin Red ilmoittaa MH:lle haluavansa Axlin takaisin ja julistaa kilpailun; Red Alert vapauttaa vangitsemiaan maverickeja 8 eri paikkaan ja se, joka tuhoaa enemmän ja jää henkiin voittaa. Alia saa välittömästi ilmoituksia tuhosta ympäri maailmaa ja loukussa olevista henkiinjääneistä vaarassa. X kieltäytyy ottamasta osaa taas yhteen merkityksettömään konfliktiin ja Axl vaatii X:ää lupaamaan, että tämä päästää hänet MH:hn jos hän onnistuu voittamaan Red Alertin ja pelastamaan eloonjääneet Zeron kanssa.
Maverickit

| Englanninkielinen nimi | Japanilainen nimi | Muoto | Kopioitu ase (X) | opittu tekniikka (Zero) | Saadut erikoisvarusteet (Axl) | Heikkous |
| --- | --- | --- | --- | --- | --- | --- |
| Flame (BURN TO THE GROUND) Hyenard | Flame Hyenard | Hyeena | Circle Blaze | Bakuenjin (Bursting Flame Array) | Circle Blaze + Double Bullet | Splash Laser/Suiretsusen |
| Vanishing Gungaroo | Vanishing Galgaroon | Kenguru | Explosion | Hadangeki (Severing Wave Attack) | Explosion + G-Launcher | Wind Cutter/Souenbu |
| Tornado Tonion | Tornado Debonion | Sipuli | Volt Tornado | Raijinshou (Thunder God Rise) | Volt Tornado + Ray Gun | Gaea Shield/Gokumonken |
| Splash Warfly | Splash Wafly | Kärpänen/Lentokala | Splash Laser | Suiretsusen (Furious Water Flash) + D-Glaive | Splash Laser | Volt Tornado/Raijinshou |
| Soldier Stonekong | Solider Stonekong | Gorilla | Gaea Shield | Gokumonken (Jail Gate Sword) | Gaea Shield | Explosion/Hadangeki |
| Wind Crowrang | Wind Karasting | Varis | Wind Cutter | Souenbu (Twin Swallow Dance) + V-Hanger | Wind Cutter | Sniper Missile/Hieijin |
| Snipe Anteator | Snipe Ariquick | Muurahaiskarhu | Sniper Missile | Hieijin (Flying Shadow Blade) | Sniper Missile | Moving Wheel/Zankourin |
| Ride Boarski | Hellride Inobusky | Karju | Moving Wheel | Zankourin (Slicing Light Wheel) | Moving Wheel | Circle Blaze/Bakuenjin |
Huomioitavaa

Peli on ensimmäinen X -sarja peli jossa on 3-ulotteista pelaamista. Se ei kuitenkaan ole kokonaan kolmiulotteinen vaan vaihtelee 2- ja 3- ulotteisen pelitilan välillä
Axl esiintyy pelissä ensimmäistä kertaa koko pelisarjassa
Aiheesta muualla

Mega Man X7 MobyGamesissa (englanniksi)
Mega Man X7 MMHP.net-sivustolla (Arkistoitu – Internet Archive) (englanniksi)
| --- | --- |
 Klassinen -sarja: : Mega Man • 2 • 3 • 4 • 5 • 6 • 7 • 8 • &Bass • 9 • 10 • 11
 Game Boy -sarja: : I • II • III • IV • V
 X -sarja: : Mega Man X • X2 • X3 • X4 • X5 • X6 • X7 • X8 • Xtreme • Xtreme 2 • Command Mission
 Legends -sarja: : Mega Man Legends • Mega Man Legends 2 • Misadventures of Tron Bonne
 Zero -sarja: : Mega Man Zero • Zero 2 • Zero3 • Zero 4
 ZX -sarja: : Mega Man ZX • ZX Advent
 Battle Network -sarja: : Battle Network • Battle Network 2 • Battle Network 3: Blue & White • Battle Network 4: Red Sun & Blue Moon • Battle Network 5: Team ProtoMan & Team Colonel • Battle Network 6: Cybeast Gregar & Cybeast Falzar • Rockman EXE Operate Shooting Star
 Muut pelit: : Mega Man Soccer • Super Rockman Adventure • Mega Man: Battle & Chase
 Hahmot: : Mega Man • Luettelo hahmoista
Uudelleenjulkaisut: : Rockman Complete Works • Mega Man Anniversary Collection • Mega Man X Collection • Mega Man Zero Collection • Mega Man Legacy Collection • Mega Man Legacy Collection 2 • Mega Man X Legacy Collection • Mega Man X Legacy Collection 2
 Elokuva- ja televisiosarjat: : Mega Man • Mega Man: Battle Network • Mega Man: Star Force • Mega Man: Fully Charged • Mega Man
Mia Anderssén-Löf

Mia Anderssén-Löf (s. 1984) on suomalainen teologi ja Suomen evankelis-luterilaisen kirkon pappi, joka toimii ruotsinkielisen Porvoon hiippakunnan dekaanina. Anderssén-Löf on myös Vanhan Testamentin eksegetiikan ja judaistiikan tutkija ja teologian tohtori.
Anderssén-Löf valmistui teologian maisteriksi Åbo Akademista 2009 ja vihittin papiksi ruotsinkielisessä Porvoon hiippakunnassa 2010. Seurakuntatyön ohessa hän väitteli tohtoriksi 2017 Åbo Akademissa. Hänen väitöskirjansa käsitteli ääriortodoksisessa juutalaisuudessa esiintyviä, toisistaan eriäviä pyhien tekstien tulkintoja. Väitöskirjatyön ajasta Anderssén-Löf vietti osan Israelissa.
Anderssén-Löf toimi vuodesta 2018 lähtien Uudenkaarlepyyn seurakunnan kirkkoherrana. Vuonna 2019 hänet valittiin lääninrovastiksi, 2020 kirkolliskokouksen pappisedustajaksi ja 2021 Pedersören seurakunnan kirkkoherraksi. Hiippakuntadekaanina hän on toiminut vuodesta 2022.
Mia Aoyagi

Mia Aoyagi (jap. 青栁 未愛, s. 2003) on japanilainen kiipeilijä. Hänen paras sijoituksensa boulderoinnin maailmancupista on kuudes vuoden 2022 Soulin osakilpailusta. Vuoden 2022 Aasianmestaruuskisoissa hän oli boulderoinnissa seitsemäs, lead-kiipeilyssä kahdeksas ja yhdistetyssä bouderissa ja leadissä viides. Japan Cupissa hän oli vuonna 2024 boulderoinnissa viidestoista, lead-kiipeilyssä kahdeskymmenesyhdeksäs ja yhdistetyssä yhdeksäs.
Christian Dior

| Christian Dior |
| --- | --- |
 Dior vuonna 1954
Henkilötiedot
Syntynyt: 21. tammikuuta 1905 Granville, Ranska
Kuollut: 24. lokakuuta 1957 (52 vuotta) Montecatini Terme, Italia
Kansalaisuus:  Ranska
Ammatti:  muotisuunnittelija
Muut tiedot
 Nimikirjoitus
Aiheesta muualla
Kotisivu
Christian Dior (21. tammikuuta 1905 Granville, Ranska – 24. lokakuuta 1957 Montecatini Terme, Italia) oli ranskalainen muotisuunnittelija.
Hän avasi omaa nimeään kantavan muotitalonsa vuonna 1946 Pariisissa, tekstiilitehtailija Marcel Boussacin avustuksella.
Suku ja koulutus

Christian Dior syntyi varakkaaseen viisilapsiseen perheeseen. Hänen vanhempansa olivat Marie-Madeleine Martin (1879–1931) ja Alexandre Louis Maurice Dior (k. 1946), jotka omistivat tuottoisan lannoiteyrityksen. Perhe asui sekä Pariisissa että Granvillessä, Normandiassa sijaitsevassa huvilassa, jossa Christian Dior syntyi toiseksi vanhimpana lapsena. Perhe muutti Pariisiin kun poika oli viisivuotias. Vanhemmat halusivat, että pojasta tulisi diplomaatti, ja Christian opiskeli vuosina 1920−1925 valtiotiedettä École des Sciences Politiques´ssa Pariisissa ja tähtäsi aluksi diplomaatin uralle.
Hänen todellinen intohimonsa oli kuitenkin taide, ja 20-vuotiaana hän alkoi myydä kuvituksia kadulla. Dior avasi vuonna 1928 isänsä taloudellisella avustuksella pienen taidegallerian, jossa hän esitteli Salvador Dalín, Man Rayn ja Jean Cocteaun töitä. Suuren lamakauden 1929–1939 aikana hänen isänsä yritys teki konkurssin, äiti kuoli ja Christian joutui sulkemaan galleriansa vuonna 1931.
1930-luvun lamavuosina hän alkoi kuvittaa muotipiirroksillaan Figaro Illustré -lehden muotijuttuja vuonna 1934. Muotiluonnostensa avulla hän pääsi vuonna 1937 johtavan pariisilaisen muotisuunnittelija Robert Piguet’n assistentiksi, josta ajasta vuoteen 1939 asti Dior sanoi myöhemmin: "Vihdoinkin opin tuntemaan ne salaperäiset keinot, joilla idea muunnetaan puvuksi." Toisen maailmansodan aikana hän palveli armeijassa, kunnes Ranska antautui Saksalle vuonna 1940. Vuosina hän 1940−1946 hän työskenteli Lucien Lelongin muotiyrityksessä.
Aikaansa Lelongilla hän itse kuvaa muistelmissaan kymmenen vuotta pitkäksi, joilloin hän oppi ammattinsa perinpohjaisesti Lucien Lelongin opastuksella: "Lelongin muotitalo oli erinomainen asujen valmistamisen koulu. Hyvän ammattitaidon perinne oli vankka, Nadine Cassandren ohjaamien taitavien première main (vastaava) ompelijoiden ansiosta. Minulla oli Piguet'lta vain puolentoista vuoden kokemus, paljon suuremmassa Lelongin muotitalossa opin valtavasti lisää uudesta ammatistani."
Muodinluoja

Ranskalaisen yrittäjä Marcel Boussacin tukemana Christian Dior perusti oman muotitalon joulukuussa 1946, samana kesänä kuoli hänen isänsä. Vuonna 1947 hän esitteli vallankumouksellisen New Lookin, joka herätti kansainvälistä kohua radikaalisti pidentyneen helmalinjan vuoksi. Tyylille tunnusomaista olivat kapea olkalinja, tiukka vyötärö ja laaja hame – mikä oli jyrkkä muutos toisen maailmansodan aikaiseen topattujen olkapäiden ja lyhyiden hameiden muotiin. Esikoiskokoelman alkuperäinen nimi oli Corolle, joka merkitsee ranskaksi kukan teriötä. Christian Dior kirjoittaa muistelmissaan, että hänen muotikokoelmiensa nimiin vaikuttivat hänen äitinsä Madeleine Martin-Dior ja tämän puutarha. Myös äidin käyttämät Belle époque muodin mukaiset asut: korsetin kuroma vyötärö, pyöristetyt olkapäät sekä hulmuava hame olivat selvä esikuva New Lookille.
Yksi kokoelman tärkeimmistä asuista oli Bar Jacket: istuva kauluksellinen takki, joka levenee hieman vyötärön alapuolelle. Se yhdistettiin usein kellohameeseen. Diorin tyylin nimi perustui Harper's Bazaarin päätoimittajan Carmel Snown lainaukseen, joka sanoi, että Dior oli luonut "New Lookin" (uuden ilmeen).
Christian Diorin tunnetuin luomus oli vuonna 1947 esitelty New Look. Tyylin tunnusmerkki oli korostettu naisellisuus, tiukasti istuva vyötärö ja laaja kellohame. Dior halusi luoda ylellisiä vaatteita sota-ajan puutteen jälkeen, mutta hänen luomaansa muotia myös arvosteltiin epäkäytännölliseksi.
Yhdessä yössä syntynyttä New Look -sensaatiota seurasi 10 vuoden erinomainen menestys. 1950-luvulla Dior esitteli useita uusia siluetteja, kuten H-linjan, A-linjan ja Y-linjan. Dior auttoi kaupallistamaan pariisilaista muotia maailmanlaajuisesti ja saamaan takaisin pariisilaisille couturiereille sijan, joka oli väliaikaisesti ollut menetetty amerikkalaisille suunnittelijoille. Coco Chanel, joka oli tunnettu yksinkertaisista vaatteistaan, väitti, että Dior "ei pue naisia, hän verhoilee heidät".
Suunnitellessaan uusia kokoelmia Christian Dior vietti usein pitkiä aikoja kylpien vihreässä marmorikylpyammeessa ja luonnostelemalla ideoitaan. Diorin muotitalo haarautui myös muille alueille. Hajuvesien lisäksi Christian Dior lisäsi valikoimaan kenkiä, kosmetiikkaa ja asusteita.
Diorin muotitalossa ovat työskennelleet monet kuuluisat muotisuunnittelijat, tunnetuimpana Yves Saint-Laurent, joka otti vastuulleen muotitalon johdon Christian Diorin kuoltua vuonna 1957. Pierre Cardin joka työskenteli Diorilla ensimmäisenä vaatturina vuosina 1947–1950, leikkasi ja ompeli New Lookin kuuluisimman asun Bar Jacketin.
Muotitalo

Diorin muotitalo valmistaa haute couturea, arvokkaita valmisvaatemallistoja, kosmetiikkaa ja hajuvesiä. Diorin ensimmäinen hajuvesi oli vuonna 1947 lanseerattu Miss Dior, jonka inspiraationa oli hänen nuorin sisarensa Catherine Dior (1917–2008). Tämä oli Ranskan vastarintaliikkeen jäsen toisen maailmansodan aikana, joka vangittiin, kidutettiin ja vietiin Ravensbrückin keskitysleirille Saksaan. Neuvostoliiton joukot vapauttivat hänet lopulta vuonna 1945. Vuonna 1955 olivat tuotevalikoimaan tulivat myös huulipunat ja muu kosmetiikka.
Yksityiselämä

Christian Dior kuoli 52-vuotiaana äkilliseen sydänkohtaukseen pelatessaan korttia myöhään iltapäivällä 24. lokakuuta 1957, ollessaan lomalla Montecatini Termessä Italiassa. Kolmekymmentä vuotta nuorempi marokkolainen laulaja Jacques Benita oli viimeinen hänen useista, syrjässä julkisuudesta pidetyistä kumppaneistaan. Hän oli saanut jo kaksi lievempää sydänkohtausta vuoden 1946 jälkeen ja kärsi merkittävästä ylipainosta, jota oli lähtenyt Italiaan hoidattamaan.
Perintö

Vuonna 1956 Christian Dior julkaisi omaelämäkertansa Christian Dior et moi (engl. Dior by Dior, 1957). Kun hän seuraavana vuonna sai kohtalokkaan sydänkohtauksen, hänen avustajansa 21-vuotias Yves Saint-Laurent, otti muotitalon haltuunsa. Saint Laurent toimi tässä tehtävässä vuoteen 1960, jolloin hänet kutsuttiin asepalvelukseen. Henkilökohtaisen omaisuutensa kuten mm. Provencessa Var´n departementissa lähellä Calliania sijaitsevan Château de la Colle Noirin linnan, Christian Dior jakoi sisarensa Catherine Diorin ja tärkeimmän pitkäaikaisen avustajansa, ateljeepäällikkönsä ja oikean kätensä madame Raymonde Zehnackerin kesken.
Sisar Catherine, jota Dior kutsui "moraaliseksi perilliseksi", omisti loppuelämänsä veljensä muiston säilyttämiseen. Hän oli Granvillessä, muodinluojan synnyinkodissa sijaitsevan Christian Dior -museon kunniapuheenjohtaja vuodesta 1999 aina kuolemaansa vuoteen 2008 asti.
Diorin muotitalon luovia johtajia ovat olleet sen jälkeen Marc Bohan vuosina 1960-1989, Gianfranco Ferré vuosina 1989-1995/1997, John Galliano vuosina 1996/1997-2011, Hedi Slimane vuosina 2000-2006, Kris Van Assche vuosina 2007-2018, Raf Simons vuosina 2012-2015 ja Maria Grazia Chiuri vuodesta 2016 lähtien sekä Kim Jones vuodesta 2018 alkaen.
Aiheesta lisää

Christian Diorin muistelmat: Christian Dior And I. (ransk. Christian Dior et moi). E. P. Dutton & Company, Inc New York 1957 (englanniksi)
Aiheesta muualla

Kuvia tai muita tiedostoja aiheesta Christian Dior Wikimedia Commonsissa
New Look, Bar Jacket, Dior 1947
Madeleine Martin-Dior (1879–1931), Christian Diorin äiti
New Look, Bar Jacket, Dior 1947
"Zémire" iltapuku, syys-talvi kokoelma, Dior 1954
Château de La Colle Noire
Muurolan lukio

Muurolan lukion rakennus kesäkuussa 2012.
Muurolan lukio oli Rovaniemellä Muurolan kylässä sijainnut lukio, joka lakkautettiin vuonna 2016. Lukiolta oli noin 25 kilometriä Rovaniemen keskustasta lounaaseen. Lukion kanssa samalla kankaalla sijaitsee myös Muurolan peruskoulu. Ennen vuotta 2006 Muurolan lukio sijaitsi Rovaniemen maalaiskunnan puolella ollen maalaiskunnan ainoa lukio. Koulu aloitti toimintansa 5-vuotisena keskikouluna vuonna 1962, ja se laajennettiin 8-vuotiseksi eli lukion sisältäväksi vuonna 1969. Muurolan yhteiskoulun ensimmäisten vuosien ylioppilaista valtakunnallisesti tunnetuin on maaherra-ministeri-kansliapäällikkö Hannele Pokka, joka kävi jo kansakoulua samassa kylässä.
Oppilaita lukiossa oli hieman alle kuusikymmentä. Opettajia koulussa oli 16. Lukion viimeisenä rehtorina toimi Reino Eero.
Muurolan lukion abiturientit tekivät perinteisesti abimatkan Helsinkiin abivuotensa toisen jakson alussa.
Lakkauttamisen vaiheet vuosina 2011–2015

Vuonna 2011 käytiin keskustelua moneen otteeseen siitä, että lakkautetaanko Muurolan lukiota vai ei. Asiaa käsitteli Rovaniemen koulutuslautakunta ja budjettivaltuusto, jossa erityisesti kokoomusryhmä ajoi lukion lakkauttamista. Lopulta kaupunginvaltuusto linjasi, että lukiota ei lakkauteta, kun se nousi aiheeksi talousarvioesityksen yhteydessä. Kaupuginvaltuusto ei kuitenkaan voinut päättää asiasta, vaan päätöksen tekisi koulutuslautakunta.
Vuoden 2012 alussa koulutuslautakunnassa äänestettiin, että vuoden 2012 syksynä Muurolassa ei aloittaisi yhtään lukioryhmää. Koulutuslautakunnassa tehty päätös oli vastoin yleistä kaupunginvaltuutettujen linjaa Muurolan lukion säilyttämisestä. Asiaa käsiteltiin kaupunginhallituksen kokouksessa, jossa päätettiin vahvistaa koulutuslautakunnan päätös, että lukiossa ei aloittaisi yhtään uutta lukioryhmää seuraavan syksynä. Päätöksiä seurasi nopeasti yhteishaku, jossa Muurolan lukioon olisi pitänyt pystyä hakemaan, koska päätökset eivät olleet vielä lainvoimaisia. Opetushallitus "oli [kuitenkin] tulkinnut kaupungin päätöksiä ennen aikaisesti" ja poistanut Muurolan lukion hakuvaihtoehdoista. Tämän lisäksi päätöksistä tehtiin valituksia, jotka edelleen lykkäsivät päätösten tulemista lainvoimaisiksi, sillä kaupunginhallitus otti ne käsiteltäväkseen. Kaupunginhallitus päätti, että Muurolan lukio saakin jatkaa. Vuoden 2012 yhteishaussa Muurolan lukioon hakeneiden määrä puolittui verrattuna edellisvuoteen. Lukiossa arvioitiin, että hakijoiden määrään vaikutti, että lukioon ei voinut hakea puoleentoista vuorokauteen yhteishaun aikana.
Jälleen vuonna 2013 Muurolan lukio puhutti Rovaniemen koulutuslautakunnassa. Lukion jatkamisen ehdoiksi asetettiin, että vuonna 2014 sinne saataisiin "täysi 26 opiskelijan aloittava ryhmä" ja vuoteen 2016 mennessä "lukiossa aloittaisi kaksi täyttä ryhmää eli 52 opiskelijaa."
Kesäkuussa 2015 Rovaniemen kaupunginhallitus hyväksyi esityksen lukion lakkauttamisesta syksystä 2016 alkaen. Lakkautuksen seurauksena lukion oppilaat siirtyvät Rovaniemen keskustan lukioihin syyslukukaudeksi 2016, tosin lukuvuodeksi 2015–2016 lukioon valituille annettiin mahdollisuus siirtyä suoraan Rovaniemen keskustassa sijaitsevaan Lyseonpuiston lukioon.
Muurolan lukiorakennus purettiin vuonna 2022. Taiteilija Seija Ulkuniemi on tehnyt purkutyön eri vaiheita esittelevän näyttelyn.
Lukiorakennuksen tilalle on rakennettu päiväkoti, joka aloitti toimintansa vuoden 2023 syksyllä.
Mike Tully

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Los Angeles 1984 | seiväshyppy |  |
Mike Tully (s. 21. lokakuuta 1956) on uransa päättänyt yhdysvaltalainen seiväshyppääjä ja olympiamitalisti. Hän saavutti seiväshypyn hopeaa Los Angelesin olympialaisissa vuonna 1984. Ennätyksekseen Tully hyppäsi tuloksen 584 cm vuonna 1988.
Moldova Turkvision laulukilpailussa

| Moldova |
| --- | --- |

Esiintymiset
Esiintymiskerrat:  0
Ensiesiintyminen:  2017
Moldovan oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Moldova yritti kuitenkin debyyttiä seuraavan vuoden kisaan vuonna 2017.
Historia > 2016

Moldova oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Polina Stefoglo kappaleella "Yallah Yallah!".
Historia > 2017

Moldova osallistui ensimmäistä kertaa vuoden 2017 Turkvision laulukilpailuun, joka olisi järjestetty Astanassa Kazakstanissa. Edustajaksi oli valittu laulaja Polina Stefoglo kappaleella "Yallah Yallah!".
Kilpailijat

Voitto
Toinen
Kolmas
Viimeinen
| Vuosi | Artisti(t) | Kieli | Kappale | Sija | Pisteet | Semif>  | Pisteet |
| --- | --- | --- | --- | --- | --- | --- | --- |
| 2016 | Polina Stefoglo | Turkki | ”Yallah Yallah!” | Kilpailu peruttu | Kilpailu peruttu | Kilpailu peruttu | Kilpailu peruttu |
| 2017 | Polina Stefoglo | Turkki | ”Yallah Yallah!” | Kilpailu peruttu | Kilpailu peruttu | Kilpailu peruttu | Kilpailu peruttu |
Moldovalainen keittiö

Perinteinen moldovalainen annos: sarmoja, mămăligăa ja hapankaalia
Moldovalainen keittiö (romaniaksi Bucătăria moldovenească) on ottanut vaikutteita suuremmilta naapureiltaan kuten Romaniasta, Venäjältä ja Turkista. Erityisesti romanialaisen keittiön kanssa on paljon yhtäläisyyksiä, minkä vuoksi moldovalaista keittiötä voidaan pitää romanialaisen keittiön variaationa.
Raaka-aineita

Moldovan pinta-alasta 3/4 on mustamullan peitossa ja on erittäin hedelmällistä. Monet moldovalaiset ovat ylpeitä kotona kasvatetuista vihanneksista ja pitävät kasvimaata. Näiden lisäksi myös perunat, lihat ja kermaviili ovat yleisiä raaka-aineita.
Ennen maissin saapumista Amerikasta, Moldovassa syötiin paljon hirssiä. Näistä valmistettu mămăligă on moldovalaisten perusruokaa, jota voidaan syödä lähes minkä tahansa kanssa. Ylijääneestä mămăligăsta voidaan tehdä myös leipää tai kakkuja.
Vihannesten ja hedelmien (jopa vesimelonien) säilöminen on suosittua ja keino nauttia niistä talven aikana.
Ruokalajeja

| Nimi | Kuvaus | Kuva | Lähde |
| --- | --- | --- | --- |
| Mămăligă | maissisuurimoista tehty puuro |  |  |
| Sarma | viininlehtiin tai kaaliin kääritittyä liha- tai kasvistäytettä |  |  |
| Plăcintă | litteä öljyssä paistettu kakku, joka voidaan täyttää suolaisella tai makealla täytteellä |  |  |
| Salată de boeuf | säilöttyjä kasviksia, majoneesia ja naudanlihaa; tarjoillaan erityisesti juhlapäivinä |  |  |
| Ardei umpluți | täytettyjä paprikoita; usein jauhelihatäytteellä |  |  |
| Cușma lui Guguță | letturullia, jotka on täytetty ja usein myös kasattu pinoksi |  |  |
Juomat

Suosittuja alkoholittomia juomia ovat maito, vesi ja tee. Käymisteitse valmistetaan myös kvassia ja mustia.
Moldovan maaperä soveltuu hyvin viininviljelyyn ja maassa on viljelty viiniä 8000 vuotta. Maailman suurin viinikellari, jossa on yli 1,5 miljoonaa viinipulloa, sijaitsee Mileștii Micin kaupungissa Keski-Moldovassa. Muita suosittuja alkoholijuomia ovat rakia ja luumuista tehty țuică.
Mike V: Skateboard Party

Mike V: Skateboard Party on Ratrod Studion kehittämä skeittipeli. Peli on suunniteltu kosketusnäytöille. Pelin tarkoitus on kerätä mahdollisimman paljon pisteitä tekemällä erilaisia temppuja. Pisteillä pelaaja voi ostaa uusia hahmoja, lautoja ja vaatteita. Pelin päähenkilö on skeittari Mike Vallely . Pelissä on myös Online-taulukot, jossa näkee parhaimmat (korkeimman pistemäärän saaneet) pelaajat. Pelissä on kolme kenttää, jossa voi kerätä palkintoja suorittamalla erilaisia tehtäviä. Pelistä on saatavana myös ilmainen kokeiluversio, jossa on vain yksi kenttä.
Miekkailu kesäolympialaisissa 2020 – naisten säilän joukkuekilpailu

Miesten säilän joukkuekilpailu Tokion 2020 kesäolympialaisissa kilpaillaan 31. heinäkuuta. Miekkailuottelut käydään Chibassa Makuhari Messe Hall B:ssä. Kyseessä on 3. kerta, kun naisten säilän joukkuekilpailu on mukana olympialaisissa.